Täna proovisin neid krakleelakke ja -värvi erinevat moodi lauatükkidele kanda.    Sellel lauajupil on Avilandrast ostetud krakleevärv.  Vasakul pintseldatud aluspinna värvisuunaga risti, järgmine samapidi, kolmas porolooniga (nõudepesunuustikult) tupsutatud.  Esimesel puhul on krakleeeffekt imeõrnalt aimatav, parem oleks muidugi luubiga vaadata:)    Neljanda variandi puhul kandsin alla krakleelaki. All Caparol, ülal C-Kreul ja krakleevärv tupsutatud peale risti lakkimise suunaga. Caparoliga peenem, Kreuliga veidi suuremate praegudega pind, aga väga suurt vahet tulemusel ei ole. Ainult sedasi on see värv kasutatav. Soovitustes oli kirjas, et mida paksemalt värvi peale kanda, seda parem tulemus, aga nende haamrivarte juures veendusin, et ka paksem värvimine, loe värvi pealemäärimine,ei anna mingit tulemust.  Selle lauajupil kasutatud vasemal Caparoli, paremal C-Kreuli. Caparoli effekt ilmneb kiiremini. Pealisvärvi tupsutasin porolooniga.  Mida kuivemaks muutus nuustik , seda peenpragulisem oli kraklee kuni selleni, et effekti pole. Loogiline ju- praeguneb pealekantav värv ja kui teda pole, pole ka millelgi praguneda.  Sama võib öelda, kui lakki on aluspinnale kantud liiga õhukeselt.  Ühel kohal proovisin (paremal) värvist nuustikut niisutada veega. Kui vett oli vähe, on tulemus hea. Kui palju, määris ainult pinna. Järeldus- vesi ei pragune:DD  Vasakule proovile vasakusse äärde kandsin lakki väga õhukeselt- tulemust pole.